تورکیه-‌ده ایشلری سورن ویروس بنزری پارچاجیق‌لارا سؤیکنمه اساس‌لی آشی چالیشماسی (VLP) دونیا ساغلیق تشکیلاتی‌نین سیاهی‌سینا داخیل اولماغی باجاردی.
تورکیه‌نین صنایع و تکنولوژی ناظیری مصطفی وارانک تورکیه علمی و تکنولوژی آراشدیرما‌لاری تشکیلاتی - توبیتاک "کووید-19" تورکیه پلاتفورمو دامی آلتیندا ایشلری سورن و ان یئنی آشی یونتملریندن ان‌ بیری کیمی قبول ائدیلن VLP  آسی چالیشماسی‌نین اینسان‌لار اوزرینده تست‌لره دوشن 4-جو آشی نمونه‌سی اولا‌راق دونیا ساغلیق تشکیلاتی‌نین سیاهی‌سینا دوشدوگونو آچیقلاییب.
سوسیال مئدیا حسابیندان آنکارا اونکولوژی خسته‌خاناسیندا بیرینجی مرحله چالیشما‌لاری زامانی چکیلن، توبیتاک-ین رهبری، پروفسور حسن ماندال‌ین دا آرا‌لاریندا اولدوغو عالیم‌لرین فوتوشکلینی پای‌لاشا‌راق یازیب: " VLP  یونتمی اساس‌لی آشی لار ان یئنی اصول‌دور. موختلیف ساحه‌لرده ایستیفاده ائدیلن بو آشی لار پروتئین اساس‌لی اولدوق‌لاری اوچون تأثیر پتانسیل لری یوکسک‌دیر.
VLP  تیپ‌لی آشی لاردا اینکیشاف ائتدیریلن ویروس بنزری پارچاجیق‌لار ویروسو انفکسیونا چئویرمه‌دن تقلید ائدیر. بو پارچاجیق‌لار یاغیشیقلیق رئاکسیاسی اویاندیرا‌راق خسته‌لیگه سبب اولمور".
